als_Latn dik_Latn sag_Latn
Metroid Prime 4, Pokemon në Switch dhe më shumë
Nintendo ishte e fundit nga tre kompanitë e mëdha që u prezantuan në E3 këtë vit (të cilën e bëri nëpërmjet një prezantimi online stream në vend të një konference gjigande për shtyp) dhe siç pritej fokusi qëndroi tek Switch.
Dëshironi të dini lajmet më të fundit për Nintendo? Ja cilat ishin lajmet më të mëdha që Nintendo dha në prezantimin e saj online.
Super Mario Odyssey lançohet më datë 27 Tetor
Super Mario Odyssey është loja e re e madhe e Switch-it dhe do të dale më 27 Tetor. Sëbashku me datën e lëshimit Nintendo tregoi një trailer të rit ë lojës duke treguar disa nga nivelet dhe mekanikat e reja të lojës. Në Odyssey Mario do të shoqërohet nga Cappy, të cilin lojtarët do ta përdorin për të marrë kontrollin e karaktereve armike (duke përfshirë një T-Rex gjigand).
Metroit Prime 4 po zhvillohet për Switch
Fansa të Metroit, mblidhuni! Pas 10 viteve pritje (të mbushura vetëm me Metroid: Other M e ndërtuar keq dhe një spin-off i çuditshëm Federation Force) Nintendo më në fund ka lajmëruar një lojë të katërt Metroid Prime, që do të vijë për Switch. Përveç kësaj nuk ka asnjë lloj informacioni tjetër, as date lançimi, screenshots ose trailer i lojës por me shumë mundësi do të ketë më shumë në aventurat e fundit të Samus Aran në muajt e ardhshëm.
Game Freak po krijon një lojë Pokemon për Nintendo Switch
Nëse u zhgënjyet kur Nintendo nuk lajmëroi një lojë të re Pokemon për Switch në Nintendo Direct javën e kaluar që ishte me temë Pokemon, kemi lajme të mira: Game Freak po punon për një loje të tillë. Fatkeqësisht kaq kemi për tani, por të paktën e dimë që ekziston.
Lojëra të reja për Yoshi dhe Kirby do të vijnë në 2018
Në lajme pak më konkrete, Nintendo tregoi disa trailer të rinj për lojërat e Yoshi dhe Kirby që do të vijnë për Switch në 2018. Kirby tregoi një gameplay të ri ku Kirby mundtë të miqësohet me armiqtë në vend që t’i hajë për aftësitë e tyre. Ndërkohë loja e Yoshi-t duket që është një pasardhëse e Yoshi’s Woolly World, por këtë here duke e vendosur aksionin në një botë të re, me një mekanikë interesante ku lojtarët mund t’i ndërrojnë nivelet 2D në anën tjetër. Të dyja lojërat ofrojnë gameplay bashkëpunues që gjë shkon shumë mire me kontrollerin Joy-Con të Switch.
Po formohet një version i Rocket League për Switch
Rocket League po përfshihet në Nintendo Switch këtë sezon pushimesh, me disa pajisje të reja me temë Nintendo dhe makina ekskluzive për Switch. Është interesant fakti që Rocket League do të ofrojë cross network play kundër platformave të tjera, edhe pse zhvilluesi Psyonix duhet të merret ende me detajet e funksionimit.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn